b'\n_START_ARTICLE_\nTarptautinis Virgilijaus Noreikos vardo daininink\xc5\xb3 konkursas\n_START_PARAGRAPH_\nTarptautinis Virgilijaus Noreikos vardo daininink\xc5\xb3 konkursas \xe2\x80\x93 konkursas skirtas dainininkams i\xc5\xa1 vis\xc5\xb3 pasaulio \xc5\xa1ali\xc5\xb3 (neskirstant daininink\xc5\xb3 \xc4\xaf atskiras kategorijas pagal balso tipus). Organizuojamas siekiant pagerbti gars\xc5\xb3 Lietuvos tenor\xc4\x85 Virgilij\xc5\xb3 Noreik\xc4\x85, \xc4\xafam\xc5\xbeinti jo nuopelnus Lietuvos kult\xc5\xabrai, atrasti jaunus talentingus atlik\xc4\x97jus, suteikiant jiems pasirodymo ir var\xc5\xbeymosi galimybes. Pirmasis konkursas \xc4\xafvyks 2017 m. rugs\xc4\x97jo 16\xe2\x80\x9322 dienomis. Konkurs\xc4\x85 organizuoja V\xc5\xa1\xc4\xae Nat\xc5\xb3 knygynas ir Lietuvos muzikos ir teatro akademija, finansuoja \xe2\x80\x93 Lietuvos kult\xc5\xabros taryba ir Lietuvos kult\xc5\xabros ministerija. Konkurso prizin\xc4\xaf fond\xc4\x85 sudaro 22,000 \xe2\x82\xac.'